📌 แต่ละมื้อ แต่ละเดย์ พันเรื่องราวของตำรวจไทย เมื่อสาวประเภทสองโวยลั่นโรงพัก คุยแจ้งความกุญแจรถหาย ก่อนควักยาไอซ์ 10 ซองโชว์ตำรวจ ถูกจับทันที
.

เมื่อเวลา 21.00 น. วันที่ 10 มกราคม 2568 เกิดความวุ่นวายที่ สภ.บางละมุง จ.ชลบุรี หลังสาวประเภทสองวัย 31 ปี ชาวจังหวัดชลบุรี เข้ามาแจ้งความว่ากุญแจรถยนต์เก๋งของตนถูกขโมยโดยบุคคลชื่อ “ปรเมศ” ระหว่างแจ้งความเธอแสดงอาการโวยวายเสียงดังและพูดจายั่วยวนจนตำรวจบนโรงพักพากันตกตะลึง
.

จากการสังเกตของตำรวจพบว่าผู้แจ้งมีอาการคล้ายคนเมาสารเสพติด และข้อพับแขนทั้งสองข้างเต็มไปด้วยร่องรอยการใช้เข็มฉีดยา ร.ต.ท.ณัฐธัญ จันต๊ะวงศ์ รอง สว.(สอบสวน) ได้ประสานฝ่ายสืบสวนมาตรวจสอบเพิ่มเติม
.

ระหว่างการสอบถาม สาวประเภทสองรายนี้ได้ควักยาไอซ์ออกมาโชว์ให้ตำรวจดู พร้อมพบในกระเป๋ามียาไอซ์ 10 ซอง น้ำหนักรวม 10.56 กรัม เข็มฉีดยา 11 อัน และเงินสดจำนวนหนึ่ง ตำรวจจึงจับกุมทันที
.
ผู้ต้องหามีอาการเมาสารเสพติดอย่างหนัก พูดจาไม่รู้เรื่อง บางครั้งพูดไพเราะ บางครั้งด่าทอตำรวจและนักข่าว พร้อมทั้งแสดงท่าทางไม่สะทกสะท้านกับการถูกจับกุม นอกจากนี้ยังสาธิตวิธีการเสพยาไอซ์ให้ตำรวจดูด้วย
.
เบื้องต้น ตำรวจแจ้งข้อหามียาเสพติดประเภท 1 (ยาไอซ์) ไว้ในครอบครองโดยผิดกฎหมาย และส่งตัวให้พนักงานสอบสวนดำเนินคดีตามกฎหมายต่อไป..

#INNNEWS #ตำรวจไทย #ชลบุรี #หนึ่งวันพันเรื่องราว #บางละมุง #ยาเสพติด